PATVIRTINTA

Kazlų Rūdos specialiosios mokyklos direktoriaus 2017 m. birželio 6 d.

įsakymu Nr. V-17

**KAZLŲ RŪDOS SPECIALIOSIOS MOKYKLOS**

**SOCIALINĖS – PILIETINĖS VEIKLOS ORGANIZAVIMO TVARKOS APRAŠAS**

**I. BENDROSIOS NUOSTATOS**

1. Socialinės - pilietinės veiklos organizavimo tvarkos aprašas (toliau – Aprašas) apibrėžia šio

dokumento įgyvendinimo tikslą, uždavinius, socialinės – pilietinės veiklos kryptis ir vykdymo principus.

2. Aprašas parengtas vadovaujantis Ilgalaike pilietinio ugdymo programa ir šios

programos įgyvendinimo priemonėmis, BUP 2017-2018 ir 2018-2019 m. m. bei Lietuvos Respublikos Švietimo ir mokslo ministerijos rekomendacijomis sudaryti sąlygas socialinei- pilietinei veiklai.

3. Socialinė - pilietinė veikla privaloma 5 – 10 (specialiųjų) ir socialinių įgūdžių klasių mokiniams, turintiems nežymų intelekto sutrikimą.

4. Socialinė - pilietinė veikla yra neatskiriama bendrojo pagrindinio ugdymo dalis, susieta su Bendrųjų programų keliamais tikslais bei uždaviniais, skirtais ugdyti mokinių kompetencijas (ypač socialinę, pilietinę). Ši veikla organizuojama atsižvelgiant į mokinių amžių.

5. Socialinės – pilietinės veiklos turinys formuojamas, atsižvelgiant į mokinių ir mokyklos bendruomenės poreikius, keliamus tikslus, mokyklos galimybes:

5.1. derinti turinį su veikla, skirta kultūrinei, meninei, pažintinei, kūrybinei, sportinei, praktinei, prevencinei ir kitai veiklai;

5.2. organizuoti mokyklos aplinkos, vidaus erdvių tvarkymą, budėjimą renginių metu.

6. Socialinės – pilietinės veiklos organizavimą mokykloje įtvirtina Bendrieji ugdymo planai ir mokyklos ugdymo planas, patvirtintas mokyklos direktoriaus įsakymu.

**II.**  **TIKSLAS IR UŽDAVINIAI**

7. Aprašo tikslas – nustatyti socialinės - pilietinės veiklos turinį ir jos įgyvendinimo ir organizavimo principus.

8. Uždaviniai:

8.1. atnaujinti formalųjį ir neformalųjį socialinio - pilietinio ugdymo turinį mokykloje;

8.2. papildyti socialinį solidarumą ir pilietinį aktyvumą skatinančia visuomenei naudinga veikla, kartu su socialiniais partneriais kurti ir įgyvendinti šios veiklos projektus;

8.3. sustiprinti demokratinę mokyklos kultūrą.

**III. VYKDYMO PRINCIPAI**

9. Socialinės- pilietinės veiklos apimtis – ne mažiau10 valandų per mokslo metus. Skirtingų klasių mokiniams skiriama skirtingos trukmės veikla:

9.1. 5-6 klasių mokiniams skiriama 10 valandų per mokslo metus;

9.3. 7-8 klasių mokiniams skiriama 11 valandų per mokslo metus;

9.5. 9-10 ir socialinių įgūdžių klasių mokiniams skiriama 12 valandų per mokslo metus;

10. Mokinys vykdo pasirinktą socialinę - pilietinę veiklą arba ją parenka klasės vadovas.

11. Socialinei - pilietinei veiklai atlikti gali būti sudaromos laikinos mokinių mobilios grupės, dėl kurių sudėties susitaria klasių kolektyvai ir klasių vadovai.

12. Socialinę - pilietinę veiklą kuruoja klasės vadovas:

12.1. veiklą fiksuoja dienyne „Klasės veiklose“;

12.2. skiltyje „Veiklos turinys“ nurodo šios veiklos turinį, valandų skaičių;

12.3. mokinys pildo socialinės – pilietinės veiklos ataskaitos lapą (Priedas Nr.1).

13. Socialinės - pilietinės veiklos organizavimą ir vykdymą prižiūri kuruojantis mokyklos direktoriaus pavaduotojas ugdymui.

14. Mokinio atliktas veiklas ir jų trukmę socialinės – pilietinės apskaitos lape įrašo klasės vadovas arba veiklą organizuojantis asmuo.

15. Klasės vadovas mokslo metų pradžioje informuoja mokinius apie socialinės - pilietinės veiklos atlikimo būdus, trukmę ir aptaria veiklos kryptis.

16. Socialinės – pilietinės veiklos valandas, įrašytas apskaitos lape, klasės vadovas suskaičiuoja pusmečio ir mokslo metų pabaigoje ir aptaria su mokiniais rezultatus.

17. Klasės vadovas, likus 2 savaitėms iki mokslo metų pabaigos, peržiūri auklėtinių socialinės – pilietinės veiklos apskaitos lapus ir mokinius, nesurinkusius reikiamo valandų skaičiaus, nukreipia atlikti tuo metu mokyklai ar bendruomenei svarbią socialinę – pilietinę veiklą.

**V. VEIKLOS KRYPTYS**

18. Socialinės - pilietinės veiklos kryptys:

**18.1. Darbinė veikla:**

18.1.1. Kabinetų, kitų mokyklos patalpų smulkus remontas.

18.1.2. Mokyklos inventoriaus smulkus remontas.

18.1.3. Dekoracijų ruošimas, mokyklos erdvių apipavidalinimas.

**19.2. Ekologinė veikla:**

19.2.1. Mokyklos teritorijos priežiūra.

19.2.2. Kapinių, miesto parko, miško tvarkymas.

19.2.3. Dalyvavimas akcijoje „Darom“.

19.2.4. Mokyklos Ekologinio daržo priežiūra.

**20.3. Projektinė veikla:**

20.3.1. Dalyvavimas pilietinio ugdymo (Laisvės gynėjų dienos, Lietuvos Valstybės atkūrimo dienos, Lietuvos Nepriklausomybės atkūrimo dienos minėjimai mokykloje), prevenciniuose, socialiniuose, profesinio orientavimo projektuose.

20.3.2. Aktyvus dalyvavimas mokyklos, miesto, savivaldybės, respublikos organizuojamuose renginiuose arba jų organizavimas.

20.3.3. Parodų rengimas ir kt.

**21.4. Socialinė veikla:**

21.4.1. Pagalba draugui, turinčiam mokymosi, judėjimo ar kitokių sunkumų.

21.4.2. Gerumo akcijos.

21.4.3. Savanoriškas darbas nevyriausybinėse organizacijose.

# 21.4.4. Pagalba senelių globos namuose ir kt.

**22.5. Kita veikla:**

22.5.1. Pagalba klasės vadovui, mokytojams, tvarkant klasę.

22.5.2. Darbas mokyklos bibliotekoje.

22.5.3.. Budėjimas įvairių renginių metu.

22.5.5. Atstovavimas mokyklai Kazlų Rūdos bendruomenės veikloje (dalyvavimas savivaldybės kultūriniuose, sporto renginiuose, koncertinėse programose).

**VI. BAIGIAMOSIOS NUOSTATOS**

23. Aprašu vadovaujasi mokyklos administracija, klasių vadovai, pagalbos mokiniui specialistai, pedagogai, mokiniai.

24. Mokslo metų pabaigoje daugiausiai valandų surinkusius mokinius klasės vadovas gali siūlyti mokyklos direktoriui apdovanoti padėkomis.

 Socialinės-pilietinės veiklos

 organizavimo tvarkos aprašo

 1 priedas

KAZLŲ RŪDOS SPECIALIOJI MOKYKLA

SOCIALINĖS-PILIETINĖS VEIKLOS APSKAITOS LAPAS

Klasė\_\_\_\_\_\_

Mokinio vardas, pavardė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| Eil. Nr. | Veiklos pavadinimas | Valandų (pamokų) skaičius | Mokytojo, auklėtojo vardas, pavardė | Data | Parašas |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
| 4 |  |  |  |  |  |
| 5 |  |  |  |  |  |
| 6 |  |  |  |  |  |
| 7 |  |  |  |  |  |
| 8 |  |  |  |  |  |
| 9 |  |  |  |  |  |
| 10 |  |  |  |  |  |
| 11 |  |  |  |  |  |
| 12 |  |  |  |  |  |
| 13 |  |  |  |  |  |
| 14 |  |  |  |  |  |